open-index/open-wikipedia-markdown huggingface dataset:
Rommipäiväkirja

**Rommipäiväkirja** (*The Rum Diary*) on vuonna 2011 julkaistu elokuva, joka perustuu Hunter S. Thompsonin romaaniin *[[Rommipäiväkirja  (romaani)|Rommipäiväkirja]]*. Elokuvan ohjasi Bruce Robinson ja pääosissa näyttelevät Johnny Depp ja Amber Heard. Depp oli myös tuottajana elokuvassa. Elokuvan kuvaukset alkoivat maaliskuussa 2009.

## Tarina
Paul Kemp (Johnny Depp) on kiertävä journalisti, joka kyllästyy New Yorkiin ja Eisenhowerin hallinnon alaiseen Amerikkaan, joten hän päättää lähteä Puerto Ricoon kirjoittamaan horoskooppeja paikalliselle *The San Juan Star* -sanomalehdelle. Puerto Ricossa Kemp ottaa tavaksi juoda rommia. Paikallinen liikemies Sanderson (Aaron Eckhart) arvelee että hän pystyy hyötymään Kempin toimittajan kyvyistä. Kemp ihastuu pakkomielteenomaisesti Chenaultiin (Amber Heard), joka on Sandersonin tyttöystävä.

## Näyttelijät

## Lähteet

## Aiheesta muualla
* 
* 
* 
*
Haapajärven vaakuna

**Haapajärven vaakuna** on Haapajärven kaupungin tunnus, jonka aihe symboloi kunnan hyviä liikenneyhteyksiä rauta- ja maanteiden risteyksessä.

Vaakunan selitys on ”sinisessä kentässä palkeittain hopeinen, siivekäs nuoli, jonka kärki ja sulat kultaa.” Vaakunan on suunnitellut Gustaf von Numers, ja Haapajärven kunnanvaltuusto hyväksyi sen kokouksessaan 20. joulukuuta 1958. Sisäasiainministeriö vahvisti vaakunan käyttöön 10. helmikuuta 1959.

## Lähteet
* 
*
Jääpallon maailmanmestaruuskilpailut 2010

**Järjestyksessä 30. jääpallon maailmanmestaruuskilpailut** järjestettiin 24.–31. tammikuuta 2010 Moskovassa, Venäjällä. Pelipaikkana oli Krylatskojen jääpalatsi. Mestaruuden voitti Ruotsi, hopeaa Venäjä ja pronssia Suomi.

Suomen joukkueen päävalmentaja Tommy Österberg valitsi 17 pelaajan joukkueen, josta Venäjän sarjan maalintekijä Sami Laakkonen joutui jäämään pois loukkaantumisen vuoksi. Muutoin joukkue oli koostumus rutinoituneista ja nuorista pelaajista. Suomen sarjoista pelaajia valittiin kuusi, Ruotsista 10 ja Venäjän liigasta yksi pelaaja. Kokenutta kaartia edustivat joukkueen kapteeni Ville Aaltonen, maalivahti Pasi Hiekkanen, Petteri Lampinen, Mikko Aarni ja Kimmo Huotelin. 

## Osallistuvat maat
Valko-Venäjä pudotettiin edellistä kisoista B-lohkoon sen viivyteltyä osallistumisensa kanssa, ja tilalle nostettiin B-lohkosta Yhdysvallat. Lopulta Valko-Venäjä jätti osallistumatta koko turnaukseen. Juuri kisojen alla myös Viro ilmoitti jäävänsä pois turnauksesta.

*A-lohko: Kazakstan, Norja, Ruotsi, Suomi, Venäjä, Yhdysvallat
*B-lohko: Alankomaat, Kanada, Latvia, Mongolia, Unkari

## A-lohko
A-lohkon joukkueet pelasivat keskenään yksinkertaisen alkusarjan, jonka neljä parasta etenivät välieriin.

### Alkusarja
#### Ottelut

----

----

----

----

#### Sarjataulukko

### Välierät

### Pronssiottelu

### Loppuottelu

### Parhaat maalintekijät

### Mitalistijoukkueet

## B-lohko
B-lohkossa viisi joukkuetta pelasi keskenään yksinkertaisen alkusarjan. Alkusarjan voittaja kohtasi karsintaottelussa A-lohkon viimeisen. Sijoille 2-3 ja 4-5 sijoittuneet pelasivat keskenään sijoitusottelut.

### Alkusarja

----

----

----

----

#### Sarjataulukko

### Sijoitusottelut
#### Sijat 10-11

#### Sijat 8-9

### Karsinta A-lohkoon

### Parhaat maalintekijät

## Lähteet

## Aiheesta muualla
* Virallinen sivu
Ivanhoe (elokuva)

**Ivanhoe** (*Ivanhoe*) on Douglas Camfieldin ohjaama yhdysvaltalais-brittiläinen historiallinen televisioelokuva vuodelta 1982. Elokuva perustuu Walter Scottin romaaniin *[[Ivanhoe]]*. 

Säveltäjä Allyn Ferguson sai elokuvasta Emmy-ehdokkuuden.

## Rooleissa

## Aiheesta muualla
* 
* 
*
Pesäpallon miesten Mestaruussarjan kausi 1980

**Pesäpallon SM-sarja 1980**. Hyvinkään Tahko otti toisen peräkkäisen Suomen mestaruutensa. Suomen Cupin finaalissa Vimpelin Veto löylytti Oulun Lippoa 11-1.

Mitalisarjan viimeisessä ottelussa Tahko joutui tekemään täyden päivätyön selättääkseen Maila-Jussit, joka voitollaan olisi vienyt mestaruusratkaisun edellisen kauden tapaan uusintaotteluun. Kahdeksannen vuoroparin puolessa välissä Seinäjoki vielä johtikin ottelua 4-3, mutta Tahkon kolme juoksua tasoittavallaan ratkaisi mestaruuden sille. Seinäjoki sai lopulta tyytyä pronssimitaleihin, kun Alajärvi nousi sen ohitse murskattuaan päätösottelussaan Kankaanpään.

## Mestaruussarja
### Runkosarja
**Sarjataulukko**

**ottelut**

### Mitalisarja

### Putoamissarja

Sarjasta putosivat Jyväskylän Lohi, Iin Urheilijat ja Ikaalisten Tarmo. Tilalle nousivat Suomensarjan lohkovoittajat Haminan Palloilijat, Kauhajoen Karhu ja Vimpelin Veto.

### Hyvinkään Tahkon joukkue
Kari Kuusiniemi, Jari Laurila, Pertti Wirtanen, Antti Laurila, Stig Tainio,  Oiva Latikka, Timo Hakala, Markku Kuikka, Risto Korhonen, Ilkka Musto, Juha Lamberg, Pelinjohtaja Aulis Paski.

## Lyöjätilasto

## Etenijätilasto

## Tehotilasto

## Kärkilyöjät

## Palkinnot

## Ansiomerkit

## Lähteet

* http://pesis-fi.directo.fi/@Bin/352210/msu1980.txt
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
* Pesäpallokalenteri 1981
* http://vessix.kotisivukone.com/files/vessix.kotisivukone.com/Pesis/juoksulistat2.xls
Kiimingin vaakuna

**Kiimingin vaakuna** oli Kiimingin kunnan tunnus. Vaakunan vuolinraudat kuvastavat paikallisten perinteisiä käsityötaitoja ja niistä erityisesti puuastioiden ja rekien valmistamista.

Vaakunan selitys on ”vihreässä kentässä kolme hopeateräistä kultakahvaista vuolinrautaa asetettuina 2+1”. Vaakunan ovat suunnitelleet Oskari Jauhiainen ja Olof Eriksson, ja Kiimingin kunnanvaltuusto hyväksyi sen kokouksessaan 17. kesäkuuta 1968. Sisäasiainministeriö vahvisti vaakunan käyttöön 1. lokakuuta samana vuonna.

Vaakuna jäi epäviralliseksi kotiseutuvaakunaksi vuonna 2013, kun Kiiminki, Haukipudas, Oulunsalo ja Yli-Ii liittyivät Oulun kaupunkiin.

## Lähteet
* 
*
Antti Laurila (pesäpalloilija)

**Antti Laurila** (s. 30. lokakuuta 1951 Lapua) on entinen suomalainen pesäpalloilija.

Laurila voitti Hyvinkään Tahkon väreissä lyöjäkuninkuuden viidesti, mestaruuden 1979, 1980 ja 1981 ja valittiin 1983 Vuoden pesäpalloilijaksi. Itä–Länsi-ottelussa Laurila esiintyi viidesti ja PPL–Lehdistö-otteluun hänet valittiin seitsemän kertaa. Pesispörssipisteitä Laurilalle kertyi kaikkiaan 1509,3.

Pesäpallon lisäksi Laurila voitti nuoruudessaan SM-mitaleja keihäänheitossa.

Vuoden naispesäpalloilijaksi vuonna 1994 valittu Krista Laurila on Antti Laurilan tytär.

## Tilastoja Laurilan uralta

## Saavutukset
* 3 Suomen mestaruutta
* 1 SM-hopea
* 2 SM-pronssia
* Pesäpallon lyöjäkuningas (5): 1978, 1980, 1981, 1982, 1983
* Pesäpallon kärkilyöntikuningas: 1978 
* Vuoden pesäpalloilija: 1983 

## Katso myös

* http://mrasilainen.com/scripts/W_IL_pelaaja.php?hid=L-173

## Lähteet
* http://www.hyvinkaantahko.fi/info/kultavuosien-legendat/antti-laurila/ 
* Pelaajakortit - Murre

### Viitteet
Wellu Rowaltz

**Wellu Rowaltz** on suomalainen rockmuusikko ja -laulaja. Rowaltz osallistui television *[[Idols]]*-laulukilpailuun neljännellä tuotantokaudella vuonna 2008. Rowaltzin aikaisempia projekteja ovat olleet muun muassa Noonrising, Joel Attilan kanssa perustettu Velodrama sekä hänen akustinen projektinsa Wellu Rowaltz & The Espionage.

Rowaltz esiintyi ensimmäisen kerran konsertissa 14-vuotiaana. Uraansa hän alkoi tehdä trubaduurina opiskeltuaan yli kymmenen vuoden ajan kaikkea aina klassisesta kitaran soitosta espanjalaiseen barokkiin. Vuonna 2002 Rowaltz perusti Noonrising-nimisen pop-rock-yhtyeen. Hän vastasi yhtyeen sävellyksistä ja sanoituksista. Myöhemmin hän perusti sooloprojektin. Vuonna 2008 Rowaltz pääsi *Idols*-kilpailussa semifinaaliin. Tämän jälkeen hän solmi sopimuksen Bonnier Amigo -levy-yhtiön kanssa. Perfect Lies -albumin sanoituksista vastasi runoilija-näytelmäkirjailija Rory Winston ja sävellystyöhön osallistui muun muassa Lasse Erjamo.

Nykyään Wellu laulaa suomeksi ja keikkailee trubaduurina ja mm. Wellu Rowaltz & Elegiat-kokoonpanon kanssa. Hän on kääntänyt suomeksi yhden Paul Simonin kappaleen joka julkaistiin Youtubessa nimellä Hiljaisuuden laulu. Hän on julkaissut joitakin suomenkielisiä singlejä kuten uusin single "Ihan mukavaa" joka on kokonaan Wellun käsialaa.

## Diskografia
**[[Perfect Lies]]* (2009)
**[[Rowaltz (White Album)]]* (2011)

## Nykyiset jäsenet
* Wellu Rowaltz – laulu, kitara

## Musiikkivideot
* Numb
*Hyvää ja kaunista - Live

## Lähteet

## Aiheesta muualla
* Wellu Rowaltz Facebookissa
Jari Laurila

**Jari-Matti Laurila** (20. tammikuuta 1955 Hyvinkää) on entinen suomalainen pesäpalloilija.

Laurila aloitti seurassa (Hyvinkään Tahko) pesäpallon pelaamisen 13-vuotiaana. Saavutuksina on kolme SM-kultaa, yksi hopea ja yksi pronssi sekä yksi Cup-mestaruus. Itä–Länsi-ottelussa Laurila on pelannut neljä kertaa ja Liitto–Lehdistö-kamppailussa kolmesti.

## Saavutukset
### Pelaajana
* 3 SM-kultaa: 1979, 1980, 1981
* 1 SM-hopea: 1983
* 2 SM-pronssia: 1978, 1982
* 4 Itä-Länsi-ottelua: 1978-1981

## Lähteet
* http://www.hyvinkaantahko.fi/info/kultavuosien-legendat/jari-laurila/ 

### Viitteet
Grande Prairie

**Grande Prairie** on 47&nbsp;076 asukkaan (2006) kaupunki Kanadassa, Albertan provinssin luoteisosassa, Peace Riverin kunnassa. Kaupungin muodostamalla metropolialueella asuu kaikkiaan 71&nbsp;868 asukasta. Grande Prairie on Albertan seitsemänneksi suurin kaupunki. Se sijaitsee Alberta Highway 43 -tien varrella ja on Alaskan tien suurin kaupunki Edmontonin ja Fairbanksin välillä.

Kaupungin tärkeimpiä työllistäjiä ovat maatalous, metsätalous, öljyn- ja maakaasun tuotanto sekä palvelualat.

## Historia
Ensimmäiset eurooppalaiset olivat tiettävästi 1770-luvun alkupuolella alueella liikkuneet turkiskauppiaat. Hudson's Bay Company rakensi nykyisen kaupungin alueelle vuonna 1881 turkiskauppa-aseman. Vuonna 1908 alueelle muutti noin 75 siirtolaisperhettä, jotka asettuivat alueelle viljelemään maata. Seuraava suurempi joukko siirtolaisia saapui ensimmäisen maailmansodan päätyttyä 1918, kun suuri ryhmä sotaveteraaneja perusti maatilansa kaupungin läheisyyteen. 1930-luvulla kuivuus vaivasi provinssin eteläosaa ja monet epätoivoiset maanviljelijät muuttivat maatilansa kauemmaksi pohjoiseen ja aina Grande Prairien lähistölle saakka. Alueen maaperä on erityisen hyvälaatuista maanviljelyn tarpeisiin. Nykyisin Grande Prairien alue tuottaa enemmän viljaa kuin koko Manitoban provinssi.

Vuonna 1947 Leducin kunnan alueelta löydettiin öljyesiintymiä, minkä takia etsinnät laajennettiin koko provinssin alueelle. Myöhemmissä tutkimuksissa öljy- ja maakaasuesiintymiä löydettiin myös Peace Riverin alueelta. Esiintymien hyödyntämisen johdosta alueen asukasluku kasvoi voimakkaasti.

## Lähteet

## Aiheesta muualla
Javi Márquez

**Javier "Javi" Márquez Moreno** (s. 11. toukokuuta 1986 Barcelona, Katalonia, Espanja) on espanjalainen jalkapalloilija. Hän oli pelipaikaltaan keskikenttäpelaaja. Hän edusti vuonna 2020 päättyneellä pelaajaurallaan Espanjan Primera Divisiónissa Espanyolia, Mallorcaa, Elcheä ja Granadaa. Uransa loppupuolella hän pelasi yhden vuoden Yhdysvalloissa New York Cosmosin joukkueessa.

## Ura
Márquez on Espanyolin kasvatti. Ensiesiintymisensä edustusjoukkueessa hän teki 19. syyskuuta 2009 ottelussa Deportivo La Coruñaa vastaan. Hän pelasi ottelussa 30 minuuttia tullen vaihdosta kentälle Ben Saharin tilalle.

20. joulukuuta 2009 hän onnistui tekemään ensimmäisen maalinsa pääsarjassa kotiottelussa Almeríaa vastaan.

## Aiheesta muualla
* Esittely Espanyolin virallisella sivustolla
Stig Tainio

**Stig Tainio** (s. 23. joulukuuta 1952 Helsinki) on suomalainen pesäpalloilija ja pelinjohtaja.

Tainio pelasi ensimmäisen kerran Puna-Mustien edustusjoukkueessa kaudella 1968. Ensimmäinen mitali (pronssia) tuli kaudella 1971. Kesän 1972 Tainio pelasi Hyvinkään Tahkossa, mutta palasi vuoden kuluttua Puna-Mustiin ja voitti ensimmäisen Suomen mestaruutensa 1973.  Myöhemmin Tahkon paidassa tuli mestaruuksia kolme lisää: 1979, 1980 ja 1981. Pelinjohtajauransa Tainio aloitti 1980-luvun puolivälissä. 

## Saavutukset
### Pelaajana
* 4 SM-kultaa: 1973, 1979, 1980, 1981
* 1 SM-hopea: 1983
* 3 SM-pronssia: 1971, 1978, 1982
* 4 Itä-Länsi-ottelua: 1980-1983

### Pelinjohtajana
* 3 SM-pronssia: 1987, 1989, 1990

## Lähteet
* http://www.hyvinkaantahko.fi/arkisto07.php?sivu=128

### Viitteet
Pettäjän jäljillä

**Pettäjän jäljillä ** (*Captain Carey, U.S.A.*) on Mitchell Leisenin ohjaama yhdysvaltalainen elokuva vuodelta 1950. Lauluntekijät Jay Livingston ja Ray Evans saivat parhaan laulun Oscar-palkinnon elokuvassa esitetystä kappaleesta ”Mona Lisa”.

Elokuvassa Alan Laddin esittämä kapteeni Webster Carey palaa toisen maailmansodan jälkeen Italiaan kostaakseen Wanda Hendrixin näyttelemän vastarintaliikkeen jäsenen Giulian kuoleman. Yllätyksekseen hän löytääkin Giulian elossa ja avioituneena Francis Ledererin näyttelemän paroni de Graffin kanssa.

## Roolit

## Lähteet

## Aiheesta muualla
*
Risto Korhonen (pesäpalloilija)

**Risto Korhonen** (s. 1. toukokuuta 1951 Sotkamo) on entinen suomalainen pesäpalloilija.

Risto Korhonen edusti koko aktiiviuransa ajan Hyvinkään Tahkoa. Ulkopelissä hän pelasi siepparina ja löi yleensä numerolla 9. Kauden 1983 jälkeen uransa päättäneen Korhosen meriittilistalla on: kolme kultaa, yksi hopea, kaksi pronssia, Suomen cupin voitto, yksi Itä-Länsi -ottelu ja kaksi Liitto-Lehdistö –ottelua. 

## Saavutukset
### Pelaajana
* 3 SM-kultaa: 1979, 1980, 1981
* 1 SM-hopea: 1983
* 2 SM-pronssia: 1978, 1982
* 1 Itä-Länsi-ottelu: 1979

## Lähteet
* pelaajakortit
### Viitteet
Markku Kuikka

**Markku Kuikka** (1. helmikuuta 1950 Outokumpu) on entinen suomalainen pesäpalloilija.

Kuikka pelasi mestaruussarjassa ensimmäisen kerran kaudella 1967 Outokummun Partion lukkarina. Vuodet 1971 ja 1972 menivät Riihimäellä, jonka jälkeen Kuikka siirtyi Hyvinkään Tahkoon, jossa pelasikin aktiiviuransa loppuun 1982 saakka. Suomen mestaruuksia Kuikka voitti kolme (1979–1981) ja 1981 hänet valittiin Vuoden lukkariksi.

Kuikka oli myös aikanaan yhdessä Rauli Ravon kanssa kananmunanheiton maailmanennätyksen haltija tuloksella 92,50 metriä. Rapo heitti ja Kuikka otti ehjänä kiinni.

## Saavutukset
### Pelaajana
* 3 SM-kultaa: 1979, 1980, 1981
* 2 SM-pronssia: 1978, 1982
* 5 Itä-Länsi-ottelua: 1973, 1977, 1978, 1980, 1981
* Vuoden lukkari: 1981 

## Lähteet
* http://www.hyvinkaantahko.fi/arkisto07.php?sivu=04

### Viitteet
Timo Hakala

**Timo Hakala** (s. 3. syyskuuta 1955) on entinen suomalainen koripalloilija ja pesäpalloilija.

Hakala pelasi SM-sarjassa koripalloa Hyvinkään Tahkossa 1980–1981 ja pesäpalloa Jyväskylän Kirissä 1972–1979 sekä Tahkossa 1980. Hän saavutti kaudella 1980 pesäpallossa SM-kultaa sekä kausilla 1979-1980 ja 1980-1981 koripallossa SM-pronssia. Lisäksi hän on ajanut yhteensä kahdeksan MM-rallia Sebastian Lindholmin ja Kalevi Ahon kartanlukijana 1984–1994. Ammatiltaan hän on tv-viestintäalan yrittäjä.

## Saavutukset
### Pesäpalloilijana
* 1 SM-kulta: 1980
* 3 SM-hopeaa: 1977, 1978, 1979
* 1 SM-pronssi: 1976

## Lähteet
* Timo Hakala Nelonen Median urheilujohtajaksi
* Pesäpalloilijoiden pelaajakortit
* Koripalloliitto: Uratilastot & saavutukset
### Viitteet
Ilkka Musto

__NOTOC__
**Ilkka Musto** (27. syyskuuta 1944) on entinen suomalainen pesäpalloilija.

Musto pelasi Lahden Maila-Veikoissa mestaruussarjaa vuosina 1962–1963, sittemmin Savonlinnan, Kerimäen ja Juvan kautta Puna-Mustissa 1970–1975, jolta ajalta on Suomen mestaruus 1973. Vuonna 1975 Musto siirtyi Hyvinkään Tahkoon, jossa saavutti mestaruuden vuosina 1979–1981, jonka jälkeen lopetti aktiiviuransa. 

## Saavutukset
### Pelaajana
* 4 SM-kultaa: 1973, 1979, 1980, 1981
* 2 SM-pronssia: 1971, 1978
* 1 Itä-Länsi-ottelu: 1972

## Lähteet
* "Päivääkään en pesiksen osalta vaihtaisi pois", Suomen Pesäpalloliitto, pesis.fi 9.9.2005
### Viitteet
Ilpo Kytösalmi

**Ilpo Arto Kytösalmi** (s. 14. tammikuuta 1946 Ruokolahti) on uransa lopettanut suomalainen pesäpalloilija.

Ilpo Kytösalmi valittiin vuoden lukkariksi 1970 ja vuoden parhaaksi pelaajaksi 1971. Hänet tunnettiin myös nimellä "maneesin taikuri". Itä-Länsi -otteluita Kytösalmelle kertyi kaikkiaan 13 ja Liitto-Lehdistö -otteluun hän osallistui yhdeksän kertaa. Suomen mestaruuden Kytösalmi voitti Imatran Pallo-Veikkojen joukkueessa 1977 ja 1978.

## Saavutukset
### Pelaajana
* 2 SM-kultaa: 1977, 1978
* 1 SM-pronssi: 1973
* 13 Itä-Länsi-ottelua: 1969-1979, 1981-1982
* Vuoden lukkari: 1970 
* Vuoden pesäpalloilija: 1971 

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet
*

### Viitteet
Afrikansepelkyyhky

**Afrikansepelkyyhky** (*Columba delegorguei*) on Itä-Afrikassa Sudanista ja Keniasta Etelä-Afrikkaan levinnyt kyyhkylintu, jonka holotyypin kuvaili Adulphe Delegorgue Durbanista Natalista 1847. Lajista tunnetaan kaksi alalajia, eteläinen *delegorguei* ja pohjoisempi *sharpei*.

## Lähteet
Pronssiniskakyyhky

**Pronssiniskakyyhky** (*Columba iriditorques*) on länsi- ja keskiafrikkalainen kyyhkylintu, jonka elinympäristö ulottuu Senegalista Nigerian kautta Luoteis-Angolaan, kattaen Kongon altaan kokonaan ja osia Zairesta ja Ugandasta. Lajin holotyypin kuvaili John Cassin Liberian St Paul's Riveriltä 1856.

## Lähteet
Jankuttajakyyhky

**Jankuttajakyyhky** (*Columba malherbii*) on afrikkalainen, Guineanlahdella sijaitsevien Príncipen, São Tomén ja Annobónin saarilla elävä kyyhkylintu, jonka holotyypin kuvailivat Verreauxin veljekset Jules ja Edouard São Tomésta 1851, ja nimesivät maanmiehensä Alfred Malherben kunniaksi.

## Lähteet
Luumäen kirkko

**Luumäen kirkko** on puukirkko Luumäen kunnassa Etelä-Karjalassa. Kirkon piirustukset on laadittu Carl Ludvig Engelin johtamassa Intendentinkonttorissa, ja ne valmistuivat 1833. Piirustukset laati Intendentinkonttorin konduktööri Anders Fredrik Granstedt, ja ne noudattivat Engelin vuonna 1824 suunnitteleman Alajärven kirkon piirustuksia. Luumäen kirkko rakennettiin 1843–1845 ja vihittiin käyttöön 1845.

Luumäen kirkko on empiretyylinen keskeisesti korostettu sisäviisteinen ristikirkko. Ristikeskuksessa on kahdeksankulmainen attikaosa, jonka yläpuolella kohoaa pieneen lanterniiniin päättyvä kupoli. Kattolistojen alapuolella kulkee ulko- ja sisätilassa uusgoottilainen neliapila- tai vinoristikuvioinen vyöhyke. Kirkon kellotapuli valmistui 1876.

Istumapaikkoja kirkossa on noin tuhat. Alttaritaulun on vuonna 1929 maalannut Martta Helminen. Kirkon 25-äänikertaiset urut ovat Bror Axel Thulén ja Kangasalan urkutehtaan vuodelta 1908.

Kirkon nykyinen asu on Ilmari Launiksen suunnittelemasta peruskorjauksesta vuodelta 1911. Korjauksessa ulkoseinät vuorattiin laudoituksella ja alttarilaitteen takana ollut lehteri laudoitettiin umpeen. Kirkkoa on korjattu Ensio Louhiluodon johdolla 1971.

Viime sotien sankarihautausmaan muistomerkin on suunnitellut Ilmari Wirkkala. Niin sanotulla vanhalla hautausmaalla on presidentti P. E. Svinhufvudin hautapaasi ja kansalaissodan leijona-aiheinen muistomerkki.

Luumäen nykyinen kirkko on seurakunnan kolmas kirkko. Toinen kirkko paloi 1839. Seurakunta hankki piirustukset uudelle kirkolle jo ennen toisen kirkon paloa, mutta uuden kirkon rakentaminen pääsi alkuun vasta toisen kirkon palon jälkeen.

## Kuvia

Tiedosto:Luumäki Church, interior.jpg|Kirkko sisältä
Tiedosto:Luumäen kirkko 2017 02.jpg|Kellotapuli
Tiedosto:Luumäen kirkko 11.jpg|Alttari
Tiedosto:Luumäen kirkko 9.jpg|Urut
Tiedosto:Luumäen kirkko 4.jpg|Kirkonkello
Tiedosto:Luumäen kirkko 2.jpg|Portti


## Lähteet
*Luumäki – Luumäen kirkko
*Luumäen seurakunta – Luumäen kirkko

### Viitteet

## Aiheesta muualla

* Luumäen kirkko
Édouard Verreaux

**Jean Baptiste Édouard Verreaux** (1810 – 1868) oli ranskalainen luonnontutkija, keräilijä ja eläinkauppias. Jules Verreaux oli hänen veljensä.

Vuonna 1830 Verreaux matkusti Etelä-Afrikkaan auttamaan veljeään laajan eläinten näytekokoelman keräämisessä. Hän palasi vuonna 1832 Ranskaan, josta matkusti Sumatralle, Jaavaan, Filippiineille ja Indokiinaan keräämään näytteitä. Vuonna 1834 hän otti hoitaakseen suvun luonnonhistoriaan suuntautuneen kaupankäynnin Pariisissa.

Édouard ja Jules Verreaux nimesivät suuren määrän uusia lintulajeja, kuten jankuttajakyyhkyn (*Columba malherbii*) ja guineanlintuhaukan (*Accipiter toussenelii*).

## Lähteet
Luumukyyhky

**Luumukyyhky** (*Aplopelia larvata*) on laajalla alueella elävä afrikkalainen kyyhkylintu, jonka elinympäristö ulottuu Länsi-Afrikan Sierra Leonesta ja Itä-Afrikan Sudanista Etelä-Afrikkaan. Lajista tunnetaan kuusi alalajia ja sen holotyypin kuvaili Coenraad Jacob Temminck Knysnasta Etelä-Afrikasta 1809.

## Lähteet
Kosti Kankainen

**Kosti Aarno Aleksi Kankainen** (9. huhtikuuta 1894 Turku – 20. heinäkuuta 1979 Helsinki) oli suomalainen pappi ja poliitikko. Hänen puolueensa oli Kansallinen Kokoomus.

Kankainen vihittiin papiksi vuonna 1917. Hän suoritti teologian erotutkinnon vuonna 1916 ja pastoraalitutkinnon vuonna 1919. Hän työskenteli 1917–1921 virkaa tekevänä kappalaisena Paattisissa, minkä jälkeen hän aloitti Nurmijärven seurakunnassa. Vuosina 1921–1926 hän oli Nurmijärven kappalainen ja 1928–1964 Nurmijärven kirkkoherra. Hän sai rovastin arvonimen vuonna 1936. Kankainen työskenteli myös Suomen Nuorten Kristillisen Liiton virkaa tekevänä pääsihteerinä ja Nuorten airut -lehden päätoimittajana vuosina 1926–1927 sekä Suomen evankelis-luterilaisen sisälähetyssäätiön toiminnanjohtajana vuodesta 1964.

Kankainen työskenteli papintyönsä ohella opettajana. Hän toimi 1929–1964 Nurmijärven yhteiskoulun uskonnon ja laulun opettajana, 1929–1933 ja 1939–1942 kyseisen koulun rehtorina ja 1962–1964 Nurmijärven kansalaiskoulun opettajana.  

Huhtikuusta 1945 heinäkuuhun 1948, eduskuntavaalien 1945 jälkeen, Kankainen toimi kansanedustajana Uudenmaan läänin vaalipiiristä. Hän oli lakivaliokunnan ja sivistysvaliokunnan jäsen. Hän toimi poliittisella urallaan myös Nurmijärven kunnanvaltuutettuna ja vuonna 1950 presidentin valitsijamiehenä. 

Kankainen oli naimisissa kahdesti. Hänen ensimmäinen puolisonsa oli Helmi Eva Maria Ervo (vuosina 1919–1943) ja toinen puolisonsa Toini Alina Rissanen (vuodesta 1946).

Kankainen oli pappina ja ihmisenä pidetty.  Hänestä syntyikin lentävä lause:

## Lähteet
Joensuun kävelykatu

**Joensuun kävelykatu** kulkee kolmen korttelin matkan pitkin Kauppakatua etelästä Suvantokadulta alkaen. Se ohittaa Joensuun torin ja Siltakadun ja päättyy Niskakadulle. Kävelykadun rakentaminen aloitettiin 1999, ja se avattiin virallisesti 17. syyskuuta vuonna 2004. Syksyllä 2018 kävelykaduksi merkittiin myös Niskakadun ja Kauppakadun risteysalue.

Joensuun kävelykadulla on talvella lumensulatusjärjestelmä, katulämmitys, josta vastaa isännöintitoimisto Joensuun Kuivakenkä Oy kävelykadun kiinteistöjen kanssa. Kaupunkikeskustan kiinteistöt ovat Joensuun Kaupunkikeskustayhdistys ry:n jäseniä ja osallistuvat mm. kävelykadun jokavuotisten jouluvalojen toteuttamiseen. Kävelykeskustassa järjestetään vuosittain teemapäiviä ja kaupunkitapahtumia, joista muun muassa Joulunavaus on kerännyt vuosittain yli 20 000 osallistujaa. Suosittuja ovat olleet myös Valkosipulikestit, Villisikafestivaalit (alkoi 2011), Popkatu (alkoi 2002), Kahviviikko ja Joen yö.

Kävelykadulle sijoitettiin kesällä 2007 pronssinen *[[Susi kosiomatkalla]]* eli *Kosiosusi*-veistos (Eija Hänninen ja Henna Onnela). Saman patsaan lasikuituinen versio oli esillä kesällä 2006. Rinnakkaisveistos *Morshukka* (Eija Hänninen ja Henna Heiskanen) paljastettiin *Kosiosuden* lähellä 2019. Kävelykadulla on myös taiteilijoiden tekemiä katulaattoja.

Kävelykadun toiminnoista ja lupa-asioista, kuten myyntipaikoista, huolehtii Joensuun Kaupunkikeskustayhdistys ry, jonka markkinointinimi on ollut vuodesta 2018 Virta. Yhdistys järjestää esim. myyntipöytiä, katostelttoja tai äänentoistolaitteita erilaisiin kävelykadun tapahtumiin sekä muihin tilaisuuksiin.

## Lähteet
*Joensuun kaupunkikeskusta: Kaiken keskellä, kaikkien käytössä -esite

### Viitteet

## Aiheesta muualla
*Joensuun kaupunkikeskustayhdistys Virta ry:n kotisivut
Christopher Gillberg

**Lars Christopher Gillberg** (s. 19. huhtikuuta 1950) on ruotsalainen lapsi- ja nuorisopsykiatrian professori Göteborgin yliopistossa. Hän on University College Londonin Institute of Child Healthin (ICH) kunniaprofessori. Hän on työskennellyt myös vierailevana professorina Bergenin, New Yorkin, Odensen, Lontoon yliopiston St George'siisa), San Franciscon ja Strathclyde yliopistossa. 

Gillberg on tutkinut autismin kirjon häiriötä (ASD), kuten Aspergerin oireyhtymää ja autismia, Touretten oireyhtymää, Fragile-X-oireyhtymää, ADHD ja anorexia nervosaa. Hän on julkaisun European Child & Adolescent Psychiatry perustajia ja on ollut kirjoittajana ja toimittajana monissa tieteellisissä ja oppikirjoissa. Hän on saanut useita palkintoja, kuten *Philips Nordic Prize 2004 for neurological research*, ja hänen artikkeliluettelonsa Medlinessa sisältää yli 300 tieteellistä artikkelia. Lisäksi Gillberg on autismin perinnöllisyyden arvostettuja kansainvälisiä tutkijoita. 

## Lähteet
Tik Tok

**Tik Tok** (tyyliteltynä ”**TiK ToK**”) on yhdysvaltalaisen pop-artisti Keshan ensimmäinen soolosingle. Se on samalla ensimmäinen single hänen debyyttialbumiltaan *[[Animal (Keshan albumi)|Animal]]*. Kesha on kirjoittanut laulun yhteistyössä Benny Blancon ja Dr. Luken kanssa. Tik Tok julkaistiin digitaalisena 7. elokuuta 2009.

Laulu oli kaupallinen menestys maailmassa, virallisella singlelistalla se meni kärkeen Australiassa, Kanadassa, Uudessa-Seelannissa ja Yhdysvalloissa. Lisäksi se on ollut listoilla useissa Euroopan maissa ja viiden parhaan joukossa Britanniassa ja Irlannissa. Se rikkoi *naisartistin ladatuin kappale viikossa* -ennätyksen, jota Nielsen SoundScan alkoi seurata vuonna 2003. Single ladattiin Yhdysvalloissa viikon aikana 610 000 kertaa. Kesäkuussa 2010 single oli myynyt pelkästään Yhdysvalloissa viisi miljoonaa kappaletta. Suomessa kappale on myynyt kultaa.

## Mainostus televisiosarjoissa
Kappaletta käytettiin *[[Muodin huipulle]]* -sarjan kuudennella tuotantokaudella ja *[[The Hills]]* -sarjan jaksossa. Kesha kävi esittämässä laulun *[[The Wendy Williams Show|The Wendy Williams Show’ssa]]*, *[[Lopez Tonight]]issa*, *[[Late Night with Jimmy Fallon]]issa*, *[[The Tonight Show with Conan O’Brien]]issa* ja *[[The Ellen DeGeneres Show|The Ellen DeGeneres Show’ssa]]*. Kappaletta käytettiin myös animaatiosarja *[[Simpsonit|Simpsonien]]* 21. tuotantokauden jakson ”Isoveli valvoo” poikkeuksellisessa alkutunnuksessa, jossa sarjan hahmot tanssivat ja laulavat sen tahdissa.

## Listasijoitukset
### Listat

## Lähteet
Disney Juhlajulkaisut

**Disneyn Juhlajulkaisut** (engl. *Disney Special Editions*) ovat DVD- ja Blu-ray -linjoja, jotka ovat Ison-Britannian versioita Yhdysvalloissa julkastaville platina- ja timanttipainoksille. Ison-Britannian juhlapainoslinja sisältää myös Disney-elokuvia, joista ei ole platina- ja timanttipainoksia, mutta joita on silti julkaistu Yhdysvalloissa erityisissä "Juhlajulkaisu"-pakkauksissa (esim. Robin Hoodin kaikkein halutuin painos sekä Dumbon isotelttapainos).

Juhlajulkaisuissa on digitaalisesti paranneltu ääni ja kuvanlaatu. Ne sisältävät myös monia lisämateriaaleja, kuten pelejä, näin elokuva tehtiin, luonnoksia ja monia muita.

## Disney Holvi-DVD:t
Disney on valinnut 13 elokuvalle paikan holviinsa. Vuonna 2007 ja 2008 ne uudelleennimitettiin platinapainoksiksi ja 2008 yritys aloitti platinavalikoiman julkaisun Blu-raylla.

## Erikoisjulkaisut
Erikoisjulkaisulla (engl. *Special edition*) tarkoitetaan usein klassikoista ilmestyneitä jatko-osia, kuten Jafarin paluu ja 101 dalmatialaista 2: Pikku Kikero Lontoossa.

Joitakin klassikoitakin mainitaan "erikoisjulkaisuna", kuten Mulan ja Lilo ja Stitch.
Bahrainin Grand Prix 2010

**Bahrainin Grand Prix 2010** (virallisesti **2010 Formula 1 Gulf Air Bahrain Grand Prix**) oli Formula 1 -kauden 2010 ensimmäinen osakilpailu, joka ajettiin 14. maaliskuuta Bahrain International Circuitin moottoriradalla Bahrainissa. Kilpailussa käytettiin ensimmäistä kertaa radan uutta lisälenkkiä, joka nosti radan pituuden 6,299 kilometriin. Kilpailun voitti Fernando Alonso.

Ensimmäistä kertaa sitten Australian GP:n 1993 kilpailu ajettiin läpi ilman välitankkauksia.

## Viikonlopun aikataulu ja sää

## Tulokset
### Aika-ajot

### Kilpailu

* Bruno Senna ja Karun Chandhok lähtivät kilpailuun varikolta.

### Johtokierrokset

## Sijoitukset kilpailun jälkeen

## Muuta
* Virginin ja Hispania -tallien ensimmäinen kilpailu.
* Nico Hülkenbergin, Vitali Petrovin, Lucas di Grassin, Bruno Sennan ja Karun Chandhokin uran ensimmäinen kilpailu.
* Jenson Buttonin ensimmäinen kilpailu McLarenilla.
* Michael Schumacher ensimmäinen kilpailu Mercedeksellä.
* Nico Rosbergin ensimmäinen kilpailu Mercedeksellä
* Robert Kubican ensimmäinen kilpailu Renaultilla.
* Rubens Barrichellon ensimmäinen kilpailu Williamsilla.
* Kamui Kobayashin ensimmäinen kilpailu Sauberilla.
* Pedro de la Rosan ensimmäinen kilpailu Sauberilla.
* Heikki Kovalaisen ensimmäinen kilpailu Lotuksella.
* Jarno Trullin ensimmäinen kilpailu Lotuksella.
* Timo Glockin ensimmäinen kilpailu Virginillä.

## Katso myös
* Aasian GP2 Bahrainin toinen Grand Prix 2010

## Lähteet

## Aiheesta muualla
Kouvolan seurakuntayhtymä

**Kouvolan seurakuntayhtymä** on evankelis-luterilainen seurakuntayhtymä Kouvolan kaupungin alueella joka perustettiin 1.1.2009 kuntaliitoksen myötä. Seurakuntayhtymään kuuluu viisi seurakuntaa ja Jaalan kappeliseurakunta osana Kuusankosken seurakuntaa. Jäsenseurakunnat kuuluvat Mikkelin hiippakuntaan. Kouvolan seurakuntayhtymän pääkonttori sijaitsee Kuusankoskella, seurakuntakeskuksen yhteydessä. 

Kouvolan seurakuntayhtymän yhteinen kirkkovaltuusto päätti kesäkuussa 2025 Kouvolan uuden seurakunnan nimestä. Yhteinen kirkkovaltuusto äänesti äänin 28–17 Kouvolaan mahdollisesti perustettavan uuden seurakunnan nimeksi Kymijoen seurakunta. Nimiehdotus lähetetään Mikkelin hiippakunnan tuomiokapituliin, joka käsittelee Elimäen, Kouvolan ja Anjalankosken seurakuntaneuvostojen aloitteet Kouvolan alueen seurakuntien lakkaamisesta niiden yhdistyessä yhdeksi uudeksi seurakunnaksi 1.1.2027 lukien.

## Seurakunnat ja kirkot

*Anjalankosken seurakunta
**Anjalan kirkko
**Inkeroisten kirkko
**Myllykosken kirkko
**Sippolan kirkko
**Ummeljoen kyläkirkko
*Elimäen seurakunta
**Elimäen kirkko
**Korian kirkko
*Kouvolan seurakunta
**Kouvolan keskuskirkko
**Käpylän kirkko
*Kuusankosken seurakunta ja Jaalan kappeliseurakunta
**Jaalan kirkko
**Kuusankosken kirkko
**Voikkaan kirkko
*Valkealan seurakunta
**Tirvan kyläkirkko
**Tuohikotin kyläkirkko
**Valkealan kirkko
**Voikosken kyläkirkko

## Kuvia kirkoista

Tiedosto:Tirvan kyläkirkko 2.jpg|Tirvan kyläkirkko
Tiedosto:Tuohikotin kyläkirkko 1.jpg|Tuohikotin kyläkirkko
Tiedosto:Ummeljoen kyläkirkko2.jpg|Ummeljoen kyläkirkko
Tiedosto:Voikosken kirkko 1.jpg|Voikosken kyläkirkko


## Lähteet

*Kouvolan seurakuntayhtymä
Sosigenes Peripateetikko

**Sosigenes Peripateetikko** (; 100-luvun loppu) oli antiikin kreikkalainen filosofi, joka oli Aleksanteri Afrodisiaslaisen opettaja. Tämän vuoksi häntä on pidetty peripateettiseen koulukuntaan kuuluneena filosofina, vaikka hän oli todennäköisemmin stoalainen.

Sosigenes kirjoitti teoksen *Pyörivistä taivaankehistä* (*Peri tōn anelittousōn*), josta on säilynyt katkelmia Simplikioksen kommentaarissa Aristoteleen teoksesta *[[Taivaasta]]*. Sosigenes arvosteli sekä Aristotelesta että Eudoksos Knidoslaista, ja erityisesti näiden teoriaa taivaankehistä ja episykleistä, koska katsoi teorian olevan epäyhteensopiva Aristoteleen tekemien filosofisten oletusten kanssa. Hän huomautti myös, että planeettojen kirkkaus vaihtelee huomattavasti ja että auringonpimennykset ovat joskus täydellisiä ja joskus rengasmaisia, mikä viittaisi siihen, että Auringon, Kuun ja Maan väliset etäisyydet eivät ole aina samat.

Sosigenes on yhdistetty peripateettiseen koulukuntaan todennäköisesti lähinnä siksi, että hänellä on kytkös peripateetikko Aleksanteriin. Tämän opettajana mainitaan kaksi peripateetikkoa, Herminos ja Sosigenes, mutta vaikuttaa siltä, että nämä kaksi on erotettu samaan aikaan vaikuttaneista stoalaisista Herminos ja Sosigenes vain mainitun kytköksen vuoksi. On kuitenkin todennäköisempää, että kyseessä olivat samat kaksi stoalaista filosofia.

Sosigenes sekoitetaan usein egyptiläis-roomalaiseen tähtitieteilijään Sosigenes Aleksandrialaiseen.

## Lähteet
Tunkan piiri

**Tunkan piiri** (, ) on kunnallinen itsehallintoalue Burjatian tasavallassa Venäjällä. Vuonna 1923 perustetun piirin pinta-ala on 11&nbsp;792 neliökilometriä. Asukkaita on 22&nbsp;800 henkeä (vuonna 2009).

Tunkan piiri sijaitsee Burjatian lounaisosassa. Pohjoisessa se rajoittu Okan piiriin, idässä Irkutskin alueeseen, etelässä Zakamenskin piiriin ja lännessä Mongoliaan. Maantieteellisesti piirin alue käsittää Sajanvuorten itäosassa sijaitsevan Tunkan laakson, joka yhdistää Baikalin ja Mongoliaan kuuluvan Hövsgöl-järven. Laakson läpi virtaa Angaran sivujoki Irkut.

Piiriin kuuluu 14 maalaiskuntaa: Aršan, Dalahai, Galbai, Harbjaty, Hoito-Gol, Hužiry, Kyren, Mondy, Toltoi, Tory, Tunka, Turan, Žemtšug ja Zun-Murino.  Hallinnollinen keskus on Kyrenin kylä, josta on 490 kilometriä tasavallan pääkaupunkiin Ulan-Udeen. Asutuskeskuksia on yhteensä 35.

Asukkaista 61,4 % on burjaatteja, 37,0 % venäläisiä ja 1,0 % sojootteja.

Piirin alueella sijaitsee vuonna 1991 perustettu Tunkan kansallispuisto. Tärkeimpiä tulonlähteitä on matkailu. Seudulla toimii Aršanin kylpylä sekä pienempiä kivennäisvesiparantoloita- ja lähteitä. Nähtävyyksiin kuuluu 1800-luvun alussa perustettu Kyrenin buddhalaisluostari, perinteisiä kulttipaikkoja ja ortodoksisten lähetyssaarnaajien rakentamia kirkkoja.

Kulttuurilaitoksia ovat lasten taidekoulu Kyrenissä, musiikkikoulu Tunkassa sekä Hoitogolin kansatieteellinen museo ja Žemtšugin kotiseutumuseo. Piirissä toimii kansanteatteri sekä burjaattilaisia ja venäläisiä kansanperinneyhtyeitä.

Paikallislehtenä ilmestyy *Sajany* (”Sajanvuoret”) ja sen burjaatinkielinen liite *Mundarga*.

## Lähteet

## Aiheesta muualla

* Tunkan piiri Burjatian tasavallan sivustolla
Kotka–Kymin seurakunta

**Kotka-Kymin seurakunta** on evankelis-luterilainen seurakunta Kotkan kaupungin alueella. Seurakunta muodostettiin vuoden 2017 alussa kolmesta seurakunnasta (Kotka, Kymi ja Langinkoski), jotka aikaisemmin muodostivat Kotka-Kymin seurakuntayhtymän. Seurakunta kuuluu Mikkelin hiippakuntaan.

Vuoden 2025 lopussa Kotka-Kymin seurakuntaan kuului yhteensä 28&nbsp;783 jäsentä, mikä oli noin 57,5 prosenttia Kotkan asukkaista. Jäsenmäärä on ollut laskussa lähes koko 2000-luvun ajan.

## Kirkot
Kotka-Kymin seurakunnassa on neljä kirkkoa:
*Kotkan kirkko
*Haapasaaren kirkko
*Kymin kirkko
*Langinkosken kirkko

## Siunauskappelit
Siunauskappelit kuuluivat kaikki silloiseen Kymin seurakuntaan.

*Laajakosken kappeli
*Metsäkulman kappeli
*Parikan kappeli

## Sukupuolineutraalin avioliittolain vaikutukset
Kotka-Kymin seurakunnan kirkkoneuvosto linjasi helmikuussa 2017 reaktiona maaliskuun alussa voimaan tulleeseen sukupuolineutraaliin avioliittolakiin, ettei samaa sukupuolta olevia pareja saa vihkiä tai siunata, eikä heidän puolestaan tai kanssaan saa rukoilla seurakunnan kirkoissa. Kirkkoneuvosto päätti myös, että samaa sukupuolta olevien parien kuulutuksia ei lueta jumalanpalveluksissa eikä heidän nimiään julkaista kirkollisissa ilmoituksissa. Seurakunnasta erosi poikkeuksellisen paljon jäseniä kirkkoneuvoston päätöstä seuranneina päivinä.

Marraskuussa 2020 kirkkoneuvosto päätti, että seurakunnan tiloissa voidaan pitää rukoushetkiä samaa sukupuolta olevien parien kanssa tai heidän puolestaan. Muutos hyväksyttiin kirkkoneuvostossa vasta äänestyksen jälkeen.

## Katso myös
* Karhulan helluntaiseurakunta
* Kotkan helluntaiseurakunta

## Lähteet
*Kotka-Kymin seurakunta

### Viitteet
Wekusko Subdivision

**Wekusko Subdivision** on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 220&nbsp;kilometrin pituinen rautatieosuus Manitoban provinssissa Kanadassa. The Pas'sta Wabowdeniin johtava rataosa muodostaa eteläisen osuuden Hudsoninlahdelle johtavasta nk. *The Bayline* -rautatiestä.

The Pas'sta alkavan Hudson Bay Railwayn rakensi alun perin Kanadan hallitus, ja rataosuus The Pas'n ja Gillamin välillä avattiin liikenteelle vuonna 1918.

Rataosalla liikennöi Winnipegin ja Churchillin välinen VIA Railin henkilöjunavuoro, *[[Hudson Bay (juna)|Hudson Bay]]*. Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elonkorjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana. Muu liikenne käsittää raakapuun sekä malmin kuljetusta.

## Lähteet
Manu del Moral

__notoc__

**Manuel del Moral Fernández** eli **Manu** (s. 25. helmikuuta 1984 Jaén, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa Eibaria.

## Seurajoukkueura

Real Jaénista lähtöisin oleva Manu nousi ammattilaistasolle madridilaisseura Atléticossa, jonne hän siirtyi vuonna 2002. Vuodet Atléticossa kuluivat pääasiassa seuran B-joukkueessa sekä lainalla toiseksi korkeimmalla sarjatasolla Segunda Divisiónissa pelanneessa Recreativossa. Ensiesiintymisensä korkeimmalla sarjatasolla Primera Divisiónissa hän teki 22. joulukuuta 2005 ottelussa Osasunaa vastaan, ja kaudella 2005–2006 hän pelasi kaikkiaan viidessä liigaottelussa Atléticon edustusjoukkueessa.

Kesällä 2006 Manu siirtyi Getafeen osana kauppaa, jossa Atlético hankki Mariano Pernían. Getafessa hän vakiinnutti asemansa pääsarjatason pelaajana. Hän ylsi seuran kanssa kausilla 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun ja jälkimmäisellä kaudella myös UEFA-cupin puolivälieriin. Hän on 37 maalillaan Getafen lyhyen Primera-historian paras maalintekijä.

Kaudeksi 2011–2012 Manu siirtyi Sevillaan.

## Maajoukkueura

Manu on pelannut Espanjan nuorten maajoukkueissa. Hän kuului joukkueeseen, joka voitti Välimeren kilpailuiden jalkapalloturnauksen Almeríassa vuonna 2005. Hän sai kutsun Espanjan A-maajoukkueeseen toukokuussa 2011.

## Lähteet

* 

### Viitteet

## Aiheesta muualla

* Manun tilastot BDFutbol-sivustolla
Vesi jota pelkäät

**Vesi jota pelkäät** on Viikate-yhtyeen kolmas single albumilta Unholan urut. Singlen sijoitus Suomen virallisella singlelistalla oli avausviikollaan 2. Nimikkokappaleen lisäksi single sisältää kappaleen "Toistalo", joka ei esiinny albumilla.

## Kappaleet
# 
#
Flin Flon Subdivision

**Flin Flon Subdivision** on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima noin 140&nbsp;kilometrin pituinen rautatieosuus Manitoban provinssissa Kanadassa. Rautatie yhdistää Manitoban ja Saskatchewanin provinssien rajalla sijaitsevan Flin Flonin kaivoskaupungin The Pas'n kaupunkiin.

Rataosa on valmistunut vuonna 1928, ja sillä kuljetetaan pääasiassa kuparirikastetta sekä kuparimalmia Flin Flonissa sijaitsevalta HudBay Mineralsin kaivokselta ja rikastamolta. Muu tavaraliikenne on pääasiassa raakapuun kuljetuksia. The Pas'n ja Sherritt Junctionin välistä rataosaa käyttää myös The Pas'n ja Pukatagawanin välillä liikennöivä henkilöjuna.

## Lähteet
Aršan (Burjatia)

**Aršan** () on kylpyläpaikkakunta Burjatian tasavallan Tunkan piirissä Venäjällä, lähellä Mongolian rajaa. Aršanin taajama on nykyisin samannimisen maalaiskunnan keskus. Se sijaitsee maanteitse 137 kilometriä Siperian radan Sljudjankan asemalta länteen. Paikkakunta on noin 900 m:n korkeudessa, Itäisten Sajanvuorten Tunkan harjanteen juurella, Kyngarga-joen varrella. Ilmasto on ankaran mannermainen. 

Aršanissa on parantavina pidettyjä kivennäisvesilähteitä, joiden vettä käytetään kylpemiseen ja juomiseen. Kivennäisveden avulla hoidetaan ruoansulatus- ja verenkiertoelinten sairauksista sekä aineenvaihdon häiriöistä kärsiviä potilaita. Neuvostoliiton aikana Aršanin kylpylällä oli valtakunnallisen kylpylän status (*kurort gosudarstvennogo znatšenija*). Nykyään paikkakunnalla on kaksi parantolaa ja lukuisia majoitusliikkeitä.

## Lähteet

## Aiheesta muualla

* Aršanin kylpylä Tunkan piirin sivustolla 
* О курорте Аршан и многом другом   Information portal Baikal Lake
Cranberry Portagen rautatieasema

**Cranberry Portagen rautatieasema** on rautatieliikennepaikka Kanadan rataverkkoon kuuluvalla OmniTRAX-konsernin tytäryhtiön Hudson Bay Railwayn omistamalla rataosalla The Pas – Flin Flon. Liikennepaikka sijaitsee Cranberry Portagen kylässä Manitobassa, noin 88 kilometriä pohjoiseen The Pas'n kaupungista.

Cranberry Portagen asemarakennuksen rakennutti Canadian National Railway Flin Floniin johtavan vuonna 1928 liikenteelle avatun rautatien rakennustöiden yhteydessä. Ensimmäinen asemarakennus tuhoutui höyryveturin sytyttämästä kipinästä alkunsa saaneessa metsäpalossa 4. kesäkuuta 1929.

Asemarakennus sai perinneaseman luokituksen vuonna 1992, mutta se on huonokuntoinen. Laituria käytetään edelleen matkustajaliikenteessä.

## Lähteet
Sosigenes (stoalainen)

**Sosigenes** (; 100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli Antipatros Tarsoslaisen oppilas.

Sosigeneestä ja hänen ajattelustaan ei tiedetä paljoakaan. Diogenes Laertioksen teoksen *[[Merkittävien filosofien elämät ja opit]]* kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Aleksanteri Afrodisiaslaisen mukaan Sosigenes sai vaikutteita aristotelismista ja muokkasi stoalaisia oppeja sen mukaisesti.

## Lähteet
Gustaf Lundahl (kauppaneuvos)

**Gustaf Lundahl** (21. tammikuuta 1783 Messukylä – 20. elokuuta 1846 Tampere) oli suomalainen Tampereella vaikuttanut kauppias ja kauppaneuvos.

## Elämäkerta

Lundahlin vanhemmat olivat Ruotsin Smålandista Tampereelle muuttanut kauppias Birger Lundahl ja Anna Katarina Ahlberg. Koulut käytyään hän aloitti uransa isänsä palveluksessa ja vuonna 1809 hän peri isänsä Kauppakatu 10:ssä sijainneen kauppaliikkeen. Lundahl kuului Tampereen merkittävimpiin kauppiaisiin ja hänen liikkeensä oli laajimmillaan 1830-luvulla. Kauppaliikkeen lisäksi Lundahlilla oli tiilitehdas Nalkalassa ja hän omisti Messukylässä sijainneet Haiharan ja Ylisen tilat. Lundahl kuului Tampereen kaupunginvanhimpiin 1819–1843. Hän sai kauppaneuvoksen arvon 1826 ja Pyhän Stanislauksen ritarikunnan III luokan merkin 1835.

Keisari Aleksanteri I asui Lundahlin luona vieraillessaan Tampereella syksyllä 1819 ja Lundahl toimi keisarin oppaana tämän tutustuessa Tammerkoskeen. J. J. Nervander toimi perheessä kotiopettajana ja J. L. Runeberg vieraili Lundahlien luona useaan otteeseen. Lundahl aloitti ensimmäisenä suomenkielisten kirjojen myynnin Tampereella ja hän jakoi jopa ilmaiseksi ystävänsä Jaakko Juteinin kirjoja yleisölle. Lundahl avusti myös James Finlaysonia tämän perustaessa puuvillatehdastaan Tampereelle. Hän muun muassa osti keinottelun estämiseksi ennakkoon tehtaan tarvitsemat tontit Tammerkosken rannalta ja myi ne valtiolle ostohintaan. Valtio puolestaan luovutti tontit Finlaysonille ilmaiseksi. 

Aleksanteri I:n mainittiin nauttineen vierailunsa aikana 1819 kahvia Lundahlin talon pihassa sijainneessa empiretyylisessä paviljongissa. Puutarhakatu 17:ssa Tampereen Vapaaseurakunnan omistamalla tontilla sijainnut paviljonki siirrettiin syyskuussa 1939 uudisrakennuksen tieltä Nokialle varatuomari Ossian Procopén omistaman Viikin kartanon puutarhaan. Siirron yhteydessä paviljongin lahonnut lattiaosa jouduttiin uusimaan. Hämeen Museoseura oli esittänyt Tampereen kaupungille, että paviljonki olisi siirretty Näsipuistoon paikalle, josta Aleksanteri I tarkasteli Tammerkosken kuohuja mutta esitys tuli hylätyksi.

Lundahl oli naimisissa vuodesta 1809 Anna Charlotta Rungin kanssa. Heidän lapsiaan olivat:
* Augusta Lundahl, Lauantaiseurassa mukana ollut runoilija
* Gustaf Lundahl, Helsingin yliopiston tähtitieteen professori
* Karl Lundahl, lääkäri ja luonnontutkija

Gustaf Lundahl on haudattu Tampereen vanhalle hautausmaalle, jonka paikalla sijaitsee nykyään Pyynikin kirkkopuisto.

## Lähteet
* 
* Jari P. A. Niemelä : Gustaf Lundahl oli Tampereen mahtimiehiä 

## Viitteet
Viulukonsertto nro 4 (Merikanto)

**Neljäs viulukonsertto** on Aarre Merikannon (1893–1958) viimeinen viulukonsertto. Se toi säveltäjälle ensimmäisen palkinnon Kulttuurirahaston sävellyskilpailussa vuonna 1954.

## Osat
# Allegro
# Largo
# Allegro giosamente

## Lähteet
Viulukonsertto nro 2 (Merikanto)

Aarre Merikannon (1893–1958) **toinen [[viulu]][[konsertto]]** on vuodelta 1925. Se esitettiin ensi kertaa vasta säveltäjän kuoleman jälkeen, syksyllä 1959.

## Osat
# Largo
# Adagio
# Vivace

## Lähteet
Gustaf Lundahl (tähtitieteilijä)

**Gustaf Lundahl** (5. tammikuuta 1814 Tampere – 28. joulukuuta 1844 Helsinki) oli suomalainen tähtitieteilijä ja Helsingin yliopiston tähtitieteen professori.

Lundahlin vanhemmat olivat kauppaneuvos Gustaf Lundahl ja Anna Charlotta Rung. Hänen sisarensa oli Lauantaiseurassa vaikuttanut runoilija Augusta Lundahl ja veljensä lääkäri, luonnontutkija Karl Lundahl. 

Gustaf Lundahl pääsi ylioppilaaksi 1828 ja valmistui filosofian kandidaatiksi ja maisteriksi 1836 sekä lisensiaatiksi ja tohtoriksi 1840. Hän opiskeli tähtitiedettä Bonnissa Friedrich Wilhelm August Argelanderin johdolla 1838–1840 tehden havaintoja tähdenpeitoista ja muuttuvista tähdistä. Hän julkaisi täällä kaksi tutkimusta, ensimmäisessä hän laski 2. joulukuuta 1839 löytyneen komeetan rataelementit ja toinen tutkimus käsitteli Auringon liikettä kohti apeksia.  Lundahl opiskeli sitten Pulkovassa Friedrich Georg Wilhelm von Struven johdolla vuodesta 1840 alkaen. Pulkovassa Lundahl määritti aberraatio- ja nutaatiovakioille uudet arvot. Lundahl toimi Helsingin yliopiston tähtitieteen professorina 1842–1844. 

Lundahl kuoli jo 30-vuotiaana sairastuttuaan 1844. Hänet on haudattu Helsingin Hietaniemen hautausmaalle.

## Lähteet
* Helsingin yliopiston opettaja- ja virkamiesmatrikkeli 1640-1917, osa H–O 
* Observatorio 150 vuotta : Helsingin observatorio Argelanderin jälkeen. Tähtitieteen vaiheita Helsingin yliopistossa.

### Viitteet

## Aiheesta muualla
*
Aršan

**Aršan** tarkoittaa seuraavia asioita:

* Aršan, kylpylä Burjatian tasavallassa Venäjällä
* Aršan, kylä Kalmukian tasavallassa Venäjällä
Aune Häme

**Aune Häme** (oik. *Salminen*, o.s. *Hämäläinen*; ) oli suomalainen näyttelijä, Ville Salmisen puoliso vuosina 1934–1948 ja Ville-Veikko Salmisen äiti.

## Filmografia

## Lähteet
UBE1

**UBE1** () on geeni, joka määrää ei-kädellisten nisäkkäiden sukupuolen. UBE1 tunnetaan myös nimellä UBA1. Kädellisillä vastaava geeni on Sry. 

## Aiheesta muualla
* UBE1 Genecards.org-sivustolla
Sinfonia nro 2 (Madetoja)

Leevi Madetoja (1887–1947) alkoi säveltää **toista [[sinfonia]]ansa** (op. 35) pian ensimmäisen valmistuttua. Säveltäjä viimeisteli teostaan Oulunsalon Karhuojalla ja sai sen valmiiksi vuonna 1918. Sinfonia esitettiin ensimmäistä kertaa saman vuoden joulukuun 17. päivänä.

## Osat
# Allegro moderato
# Andante
# Allegro non troppo
# Andantino

Andante-osaan säveltäjän kerrotaan saaneen oboen ja käyrätorven aiheet oulunsalolaiselta paimentytöltä. Toisen sinfoniansa ohella Madetoja sävelsi Oulunsalossa kesällä 1918 laulut *Tuhanten rantain partahilla* ja *Etelä-Pohjanmaan laulu*.

## Lähteet

## Aiheesta muualla
* Fimic.fi: Leevi Madetojan orkesteriteokset
*  Sivu 89
Lisävalot

**Lisävaloilla** tarkoitetaan autoon tai muuhun moottoriajoneuvoon jälkikäteen asennettavia valoja. Lisävaloja käytetään tyypillisesti jos ajoneuvon alkuperäiset valot eivät ole tarvittavan tehokkaat, tai jos ajoneuvoon tehdyt rakenteelliset muutokset lisäävät valaisun tarvetta tai huonontavat alkuperäisten valaisimien toimivuutta. Lisävalot käyttävät useimmiten ajoneuvon omaa sähköjärjestelmää ja toimivat siten 12 tai 24 voltin jännitteellä, mutta esimerkiksi moottoripyörissä voidaan käyttää lisävaloja, joilla on erillinen akku. Lisävaloja valmistavat muun muassa Bosch ja Hella.

## Lainsäädäntö henkilöautojen osalta

Lisäkaukovalojen asennuksessa on otettava huomioon niin sanottu referenssiluku, joka saa olla yhtäaikaa päällä olevilla kaukovaloilla 100. Ennen 24. lokakuuta 2009 tämä suurin sallittu luku oli vuoden 1980 jälkeen rekisteröidyille autoille 75 ja ennen vuotta 1980 rekisteröidyille autoille 100. Ennen vuotta 1980 rekisteröityjen autojen osalta uusi säännös ei tuonut muutoksia. Referenssiluku on merkitty valaisimen lasiin.
## Lähteet